google/wiki40b huggingface dataset:
Gymnázium Viliama Paulinyho-Tótha

O škole

Gymnázium Viliama Paulinyho-Tótha je jedno z najstarších gymnázií na Slovensku. Od svojho vzniku v roku 1867 zohrávalo významné miesto medzi strednými školami na Slovensku. V súčasnosti škola patrí medzi najväčšie gymnáziá na Slovensku.

História školy

Martinské gymnázium, jedno z troch prvých slovenských gymnázií, bolo založené 11. augusta 1867 vďaka snahám a úsiliu slovenských národovcov a martinskej evanjelickej cirkvi. Funkciu správcu patronátu až do zatvorenia školy v januári 1875 vykonával Viliam Pauliny-Tóth. Za necelých 8 rokov existencie školu navštevovalo 671 žiakov nielen z Turca.
Gymnázium bolo znovu otvorené až o takmer 44 rokov neskôr, 5. októbra 1919. Tvorili ho štyri triedy a jeho oficiálny názov znel Československé štátne reformné reálne gymnázium Viliama Paulinyho–Tótha v Turčianskom sv. Martine. Veľkú zásluhu na tom mal univerzitný profesor Jaroslav Vlček – (Paulinyho zať).

Škola sa postupne rozrastala, a tak sa z budovy na Mudroňovej ulici 6. októbra 1940 presťahovalo do priestorov na Malej hore.
Popri dennom štúdiu bola na škole v 60. rokoch 20. storočia zriadená aj stredná škola pre pracujúcich a maturitné kurzy pre dôstojníkov. Od školského roku 1968/69 sa pri gymnáziu otvára jednoročné nadstavbové štúdium – programovanie a počítačové systémy a dvojročné nadstavbové štúdium knihovníctva, ktoré sa končí školským rokom 1982/83.
Od školského roku 1977/78 sa na gymnáziu učili skupiny voliteľných predmetov odborného zamerania. Od roku 1990 prechádzajú študenti k systému výberu voliteľných predmetov.
V septembri 1991 vzniklo Bilingválne anglicko – slovenské gymnázium, ktoré sa po dvoch rokoch osamostatnilo. Školský rok 1995/96 sa niesol v znamení zahájenia experimentálneho overovania 6-ročného gymnaziálneho štúdia.
Aj keď gymnázium prechádzalo mnohými premenami, počas celej existencie zohrávalo významné miesto v histórii Slovenska a je úzko späté so životom v regióne. K dnešnému dňu (2011 – 12) ho absolvovalo 12 400 študentov.
30. mája 2012 boli 6-ročné študijné odbory zrušené ministerstvom školstva.

Hvezdáreň

V roku 1998 bola pri gymnáziu otvorená Astronomická pozorovateľňa, ktorá od roku 2002 nesie meno Milana Rastislava Štefánika. Je prístupná nielen žiakom, ale aj verejnosti. V roku 2006 bolo v týchto priestoroch otvorené Centrum pre popularizáciu fyziky, ktoré navštevujú hlavne žiaci základných škôl. Správcom areálu je PaedDr. Ivan Šabo, ktorý v spolupráci s členmi Klubu astronómov zabezpečuje jeho pravidelnú činnosť. Priemerná návštevnosť je okolo 2 000 návštevníkov za rok. Tradíciou sa stávajú aj Dni otvorených dverí a astronomické letné tábory.
František Jurišič

Štúdium a začiatky

Vyštudoval na Vysokej škole technickej v Bratislave odbor architektúra a územné plánovanie. Už tu sa zaujíma o filmové umenie – návštevník filmového klubu a člen klubu MG, kde nakrúcali študentské "spravodajstvo" (občasníky a filmy určené pre domáce súťaže tvorivosti). V spolupráci s Gejzom Kendym nakrútil experimentálny poetický film o zanikajúcich častiach starej Bratislavy s názvom Plynová lampa z roku 1965. Snímka bola na súťaži ocenená. K animovanému filmu ho "pritiahli" aj projekcie snímok Normana McLarena počas Dní kanadského filmu. Po absolvovaní vysokej školy sa zamestnal vo vyštudovanom odbore a súbežne sa venoval amatérskej filmovej činnosti.

Animovaný film

Takmer všetky jeho diela vznikli (okolo 140) v dramaturgickej spolupráci s STV. Pre cyklus večerníčkov pravidelne pripravoval samostatné tituly, ale aj viacdielne seriály. Do popredia dáva pohyb, akciu a gradáciu príbehu prispôsobuje detskému pohľadu tak, aby sa v ňom dokázali orientovať. Kombinuje hru, fantáziu, jemný a láskavý humor, jednoduché rozprávanie. Animáciou deformuje a mení veľkosť, tvar, charakter protagonistov. Jeho najčastejšími spolupracovníkmi boli Koloman Leššo a Štefan Martauz. Venoval sa predovšetkým bábkovej animácii, v ktorej striedal rôzne typy materiálu. Boli ním napríklad drevo, papier, hlina, keramika, no predovšetkým plastelína. Animovanie plastelíny (tzv. claymation) bolo vtedy v rámci slovenského animovaného filmu unikátne. Jeho prvé filmy výrazne napodobňovali grotesku. Prvý animovaný pokus bol inšpirovaný obrázkom Viktora Kubala, na ktorom bolo dopravné lietadlo s latrínou na krídle. Okrem Kubala označuje za inšpiračný zdroj tiež diela Břetislava Pojara. V rokoch aktívnej tvorby pracoval na plný úväzok v animovanom štúdiu Krátkeho filmu Koliba. Od roku 1985 prednášal na Vysokej škole výtvarných umení a od roku 1993 na Vysokej škole múzických umení v ateliéri animovaného filmu. Ako animátor sa podieľal na niektorých častiach Bratislavských rozprávok(1991). S dvadsiatimi poprednými svetovými tvorcami animovaného filmu sa podieľal na vzniku spoločného filmu k storočnici kinematografie. Posledným vlastným veľkým projektom je film Ekomorfóza, kde (už ako z názvu vyplýva) ide do popredia téma ekológie a ekologickej katastrofy. Zobrazuje vývoj od rajskej záhrady až po "nektropolis". Kameramanom je Otto Geyer a animátorom Štefan Martauz. Film vznikol s podporou ministerstva kultúry a programu Pro Slovakia. Jurišič tu prvýkrát využíva možnosti digitálnych technológií a to vo zvukovej postprodukcii.
Železničná stanica Smiths Falls

Stanica CPR

Originálna budova osobnej stanice bola postavená spoločnosťou Canadian Pacific Railway v roku 1887. V roku 1999 mala byť zbúraná, ale amatérska divadelná skupina Smiths Falls Community Theatre podala návrh na jej rekonštrukciu. Po rekonštrukcii za 750 000$ sa prvá premiéra v budove konala v máji 2010. V divadle je k dispozícii 140 miest na sedenie. Aj po rekonštrukcii časť budovy využívala VIA Rail ako čakáreň.

Stanica CNoR

V roku 1912 spoločnosť Canadian Northern Ontario Railway postavila budovu stanice. Od apríla 1979 prestala spoločnosť Canadian National používať trať medzi Smiths Falls a Strathcona a VIA Rail presunula svoje vlaky na úsek CPR Brockville. V roku 1985 lokálna skupina uzavrela zmluvu s CN o odkúpení budovy a lízingu pozemku pod ňou a malej časti trate. V tom istom roku vznikla dočasná muzeálna expozícia. V októbri 1985 sa stanica stala National Historic Site. Múzeum postupne prikúpilo ďalšie nehnuteľnosti a vykonalo úpravy a rekonštrukcie. Dnes je sídlom Railway Museum of Eastern Ontario.

Nová stanica

8. marca 2010 VIA Rail zverejnila plány výstavby novej stanici na sever od centra mesta a presťahovanie do nej. Nová stanica mala mať charakteristickú vežu. Mala tiež zredukovať konflikty cestových poriadkov osobnej a nákladnej dopravy keďže stará stanica je situovaná v strede križovatky dvoch vyťažených tratí spoločnosti Canadian Pacific Railway a traťových úsekov Via Rail Smiths Falls a Brockville. Nová stanica má plochu 400 štvorcových stôp a rozpočet výstavby dosiahol 750 000$.
Leyrieu

Poloha

Obec má rozlohu 6,39 km². Najvyšší bod je položený 420 m n. m. a najnižší bod 203 m n. m.

Obyvateľstvo

Počet obyvateľov obce je 745 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maisons-Laffitte (mesto)

Poloha

Mesto má rozlohu 6,75 km². Najvyšší bod je položený 57 m n. m. a najnižší bod 22 m n. m.

Obyvateľstvo

Počet obyvateľov je 23 125 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Siamská mačka

Stavba tela

Trup siamskej mačky je stredne veľký a pružný na stredne dlhých nohách zadné nohy sú dlhšie ako predné, labky sú malé ale oválne. Chvost je dlhý zužujúci sa bez zálomkov. Hlava je dlhá s rovným ňucháčom. Oči orientálneho tvaru šikmo nasadené. Ušnice predlžujú vonkajšiu líniu tváre. Srsť je veľmi krátka jemná bez podsady s výraznom leskom. Je to v podstate čierna mačka, ktorá má farbu zriedenú albinotickým génom. Práve ten dáva siamským mačkám jedinečný, svetlo sfarbený kožuštek s tmavými znakmi na hlave, labkách a chvoste.

Dejiny

Siamská mačka vznikla asi pred 500 rokmi. Na západ sa dostala koncom 19. storočia. Na Britskej výstave sa objavila v roku 1872. V roku 1989 prišla skupina chovateľov, aby obnovili chov týchto mačiek. Prvou chovateľkou čistokrvných siamských mačiek bola Clinton Lockeová.
6717 Antal

(6717) Antal je planétka, ktorú objavili Freimut Börngen a Lutz D. Schmadel večer 10. októbra 1990 na nemeckom observatóriu Tautenburg (Karl Schwarzschild Observatory). Je pomenovaná po slovenskom astronómovi Milanovi Antalovi.

Objav a pomenovanie

Planétka sa v čase objavu nachádzala vo východnej časti súhvezdia Ryby (Pisces), iba 34' severozápadne od hviezdy  Psc (+3,6 mag), mala zdanlivú fotografickú jasnosť +17,5 mag a bola 270. planétkou objavenou v prvej polovici októbra 1990. Svedčí o tom aj jej predbežné označenie1990 TU₁₀, ktoré dostala krátko po objave. V objavovej opozícii bola planétka na observatóriu Tautenburg pozorovaná aj v ďalších 4 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná večer 14. októbra 1990. Očíslovanie planétky bolo zverejnené v cirkulári MPC č. 26156 vydanom dňa 7. decembra 1995.
Planétka je pomenovaná po slovenskom astronómovi Milanovi Antalovi (1935 – 1999), známom pozorovateľovi planétok a komét. Po dobu 38 rokov bol pracovníkom observatória na Skalnatom Plese a v Hurbanove. V roku 1973 pozoroval dva výbuchy kométy 41P/Tuttle-Giacobini-Kresák. Meno planétky sa stalo oficiálnym po zverejnení v cirkulári MPC č. 26767 vydanom dňa 5. marca 1996 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 420 mil. km po stredne excentrickej dráhe s dobou obehu 4,70 roku (1716 dní). K Zemi sa približuje na minimálnu vzdialenosť 169 mil. kilometrov a jej veľkosť je odhadovaná na 10 km.
Vendenheim

Poloha

Obec má rozlohu 15,89 km². Najvyšší bod je položený 181 m n. m. a najnižší bod 131 m n. m.

Obyvateľstvo

Počet obyvateľov obce je 5 588 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rimavská Baňa

História

Obec Rimavská Baňa patrí medzi najstaršie obce v Malohonte.  Pod názvom "Baňa" sa po prvý raz spomína v listine z 13. storočia.  V roku 1268 dostala výsady krupinského typu od kalocsského arcibiskupa Štefana, ktoré boli potvrdené v roku 1278.
V stredoveku sa v okolí  mestečka Bane začala rozvíjať ťažba nerastných surovín, najmä zlata. Po príchodu nemeckých kolonistov v druhej polovici 13.storočia sa začala aj hlbinná ťažba v baniach. Ložiska však boli vyčerpané už v 15. storočí.

Goticko-románsky evanjelický kostol

V opevnenom areáli, na vyvýšenine nad obcou sa nachádza miestny evanjelický kostol, románsko-gotická stavba, datovaná na začiatok 14. storočia. Je to jednoloďová stavba s polygonálnym presbytériom a na východnej strane pristavanou vežou. Kostol bol rozšírený za Stibora zo Stiboríc v roku 1415 (svorník s jeho erbom nájdeme na klenbe kostola), kedy bolo kvadratické presbytérium nahradené polygonálnym. Stavba bola doplnená o portál do sakristie a vtedy došlo k freskovej výmaľbe svätyne. Okolo roku 1500 bol kostol rozšírený. Od konca 16. storočia kostol slúži evanjelikom, ktorí interiér kostola upravili. Došlo ku stavbe protestantskej empory v roku 1670 (rozšírená bola v roku 1726). V roku 1783 bol vyhotovený drevený kazetový strop. V exteriéri došlo v tomto období ku stavbe veže. Helmica veže pochádza z roku 1906.  
Hodnotné fresky v kostole zobrazujú Ladislavskú legendu, nachádzajúcu sa na severnej strane lodi. Freska pochádza z obdobia okolo roku 1370. V presbytériu nájdeme výjavy Posledného súdu, sv. Juraja zápasiaceho s drakom a sv. Barbory. Maľby boli odkryté v 50. rokoch 20. storočia.
Pyraichmes (Euboia)

Pyraichmes alebo Pyraichmés (starogr. Πυραίχμης – Pyraichmes/iný prepis:Pyraichmés) je v gréckej mytológii kráľ Euboie.
Podľa antického historika Plutarcha bol Pyraichmes kráľ Euboie. Pyraichmes bojoval proti Boiótii. Vo vojne ho nakoniec usmrtil mladý Herakles, ktorý dal jeho telo roztrhnúť na dvoje žriebätám. Plutarchos dodáva, že miesto kde Pyraichmes umrel sa nazýva Žriebätá Pyraichma a leží neďaleko rieky Herakleios. Povráva sa, že keď sa z tejto rieky napijú kone, ozýva sa z nej erdžanie.
Oslava (rieka)

Oslava je moravská rieka. Je to ľavostranný prítok Jihlavy, má dĺžku 99,6 km, plochu povodia 867,2 km² a priemerný prietok v ústí 3,33 m³/s.
Pramení v Českomoravskej vrchovine, v najjužnejšom výbežku CHKO Žďárské vrchy, v močaristej oblasti juhozápadne od mesta Žďár nad Sázavou. V pramennej oblasti preteká rybníkmi: Babínský, Matějovským a Veselským. Do Jihlavy ústi na území mesta Ivančice.
Na dolnom toku vytvára početné zákruty a meandre, na hornom toku napája vodnú nádrž Mostište. Preteká cez Nové Veselí, Velké Meziříčí, Náměšť nad Oslavou a Oslavany.
Najvýznamnejšími ľavostrannými prítokmi sú Jasinka, Chvojnice a Balinka, pravostrannými Bohdalovský potok a Balinka.
Milión chvíľok pre demokraciu

Milión chvíľok pre demokraciu alebo Milión chvíľok za demokraciu (čes. Milion chvilek pro demokracii) je kampaň vedená občianskym združením Milion Chvilek (doslova: Milión Chvíľok), ktorej začiatočným cieľom bolo za sto dní počnúc 25. februárom 2018 získať jeden milión podpisov pod výzvu Chvíľka pre rezignáciu za odstúpenie trestne stíhaného českého premiéra Andreja Babiša. Ako dôvod uvádzajú, že je neprijateľné, aby na čele českej vlády stál „trestne stíhaný človek, vedený ako agent ŠtB.“ Do 5. júna 2018 výzvu podpísalo 254 000 ľudí, a teda sa nepodarilo naplniť pôvodný cieľ, no organizátori v splnení cieľa jedného miliónu podpisov pokračujú ďalej.
Kampaň bola spustená dňa 25. februára 2018 pri príležitosti 70. výročia februárových udalostí roku 1948 v Česko-Slovensku známych ako Februárový prevrat, a ktoré mali za následok nastolenie komunistickej diktatúry na dlhých 41 rokov. V deň spustenia kampane rovnako ubehlo aj 100 dní od spustenia predchádzajúcej výzvy Chvíľka pre Andreja zo 17. novembra 2017 (pri príležitosti 28. výročia celospoločenských zmien v Česko-Slovensku nazývaných Nežná revolúcia), na ktorú aktuálna výzva nadväzuje, a v ktorej autori apelujú na Andreja Babiša, aby plnil svoj predvolebný sľub, že „bude podporovať a rozvíjať demokraciu v Česku“.

Demonštrácie

V rámci kampane Milión chvíľok za demokraciu bolo uskutočnených viacero masových protestov, z ktorých zatiaľ najväčší sa uskutočnil dňa 23. júna 2019, keď na pražskej Letnej protestovalo vyše štvrť milióna nespokojných občanov.
Audi RSQ

Audi RSQ sa objavilo vo filme Ja, robot, kde predstavovalo vozidlo z roku 2035.
RSQ je vizionárskou predstavou dizajnu Audi.
F1 (televízna stanica)

Vznik

V súvislosti s vznikom ČSFR bola tiež federalizovaná Československá televízia. Prvý program ČST sa premenoval na F1, druhý program ČST na ČTV (český okruh) v Česku resp. S 1 (slovenský okruh) na Slovensku. Zároveň vznikol aj tretí program ČST, známy ako OK 3. V júni 1991 vznikla Slovenská televízia a v januári 1992 Česká televízia. ČT si vzala do správy programy ČTV a OK 3, STV zase S 1 a TA 3. ČT a STV tiež vyrábali relácie pre F1, Československá televízia odvtedy vyrábala len spravodajstvo.

Zánik

So zánikom Česko-Slovenska sa rozpadla aj Česko-slovenská televízia. Nástupcom F1 sa na Slovensku stala STV 2, v Česku ČT 2 (potom frekvencie pripadli Nove).
Na Popovickém kopci

Ochrana

Predmetom ochrany je ostrovček stepnej kveteny.
Juka

Kultivary

V rokoch 1897 - 1907, Carl Ludwig Sprenger vytvoril a pomenoval 122 Yucca hybridov.
Betbèze

Poloha

Obec má rozlohu 3,45 km². Najvyšší bod je položený 428 m n. m. a najnižší bod 270 m n. m.

Obyvateľstvo

Počet obyvateľov obce je 44 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Neuville-Roy

Poloha

Obec má rozlohu 12,49 km². Najvyšší bod je položený 119 m n. m. a najnižší bod 68 m n. m.

Obyvateľstvo

Počet obyvateľov obce je 985 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
High-yield investment program

High-yield investment program (doslova "vysoko výnosný investičný program"), skr. HYIP, je spôsob investovania obvykle prostredníctvom internetu. HYIP spoločnosti ponúkajú nezvyčajne vysoké výnosy, často v rozsahu niekoľko percent hodnoty vkladu za deň. Na porovnanie – nebanková spoločnosť BMG Invest ponúkala výnos 7 až 39,5 % p.a, teda za rok.
Vklady do HYIP spoločností nie sú žiadnym spôsobom garantované ani poistené. Ide o vysoko rizikový spôsob investovania.

Vklad a výber peňazí

Do HYIP je možné najčastejšie investovať prostredníctvom elektronickej meny, ako je napr. e-gold alebo e-bullion. V poslednom čase sa stále viac a viac používa Bitcoin alebo Altcoin (napr. dogecoin, litecoin). V tejto mene sa aj inkasujú prípadné zisky. Niektoré HYIP pripisujú výnosy a umožňujú výber každý deň, iné len po ukončení niekoľkodenného cyklu.

Legálnosť HYIP

Legálnosť HYIP závisí od spôsobu, akým HYIP narába so získanými prostriedkami. Legálne HYIP používajú vklady na špekulácie na FOREXe alebo investujú prostredníctvom hedgových fondov. Nelegálne HYIP využívajú Ponziho schému – vklad, ktorý prinesie investor do spoločnosti, sa použije na vyplatenie predchádzajúcich investorov. Takéto HYIP po niekoľkých dňoch od založenia obvykle prestanú vyplácať výnosy a komunikovať so svojimi investormi.

HYIP monitory

HYIP monitory sú internetové stránky, ktoré zobrazujú spoľahlivosť a platobnú schopnosť niektorých HYIP spoločností. Nie sú prevádzkované ani kontrolované žiadnymi štátnymi orgánmi, hodnotenie jednotlivých HYIP je vytvárané samotnými návštevníkmi HYIP monitorov.
Nathalia Lemelová

Život

Narodená ako Duvalová, v dvanástich začala pracovať v kníhkupectve. V roku 1845 sa vydala za Jérôme Lemela, s ktorým mala tri deti. V Quimpere vlastnili spoločné kníhkupectvo, ktoré zbankrotovalo v roku 1861, následne sa presťahovali do Paríža. Tam sa z nej stala anarchistická aktivistka. Roku 1864 sa tam konal veľký štrajk kníhkupectiev, ktorého sa zúčastnila. V roku 1865 vstúpila do Prvej internacionály. Pri ďalšom štrajku bola členkou štrajkovej komisie, a tiež bola zvolená medzi vedúcich členov miestnych odborov, čo bolo v tých časoch pre ženu veľmi neobvyklé. Bola veľkou odporkyňou Napoleona III. V roku 1868, kvôli manželovmu alkoholizmu, opustila svoju rodinu a domov, vďaka čomu sa mohla plne venovať revolučnému aktivizmu. Zamestnala sa ako kuchárka v reštaurácii.
Od 18. marca 1871, po vzniku Parížskej komúny, bola aktívna v ženských kluboch, kde mala často plamenné prejavy. Spolu s Elizabeth Dmitrieffovou založila Union des femmes (Ženské odbory). Po útoku Versaillských jednotiek na komúnu bojovala na barikádach a zároveň sa starala o ranených. Po porážke komúny bola deportovaná do Novej Kaledónie, kde sa spoznala s ďalšou významnou anarchistkou, Louise Michelovou. Obidve sa po amnestii z roku 1880 vrátili do Paríža, kde pokračovala v boji žien za ich práva.
Zomrela v roku 1921 v nemocnici v Ivry-sur-Seine.
Montenescourt

Poloha

Obec má rozlohu 5,08 km². Najvyšší bod je položený 127 m n. m. a najnižší bod 76 m n. m.

Obyvateľstvo

Počet obyvateľov obce je 429 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaluža (národná prírodná rezervácia)

Ochrana

Chránené územie zaberá stráň a návršie po pravej strane údolia rieky Moravice. Predmetom ochrany je ojedinelý prirodzený zmiešaný porast.
V rezervácii sa z významných živočíchov vyskytuje salamandra škvrnitá. Na tunajších prameniskách sa v zmiešanom lese s prevahou buka úspešne reprodukuje. Lokalita je tiež pomerne významná z hľadiska entomologického - vyskytuje sa tu rad chrobákov - roháčik obyčajný, roháčik kovový, roháčik bukový, zlatoň obyčajný, zlatoň hladký, zdobenec zelenavý. Z motýľov sa tu darí napríklad modráčikom krvavcovým alebo ohniváčkom modrolesklým.
Medzi typické rastliny vyskytujúce sa na lokalite alebo v okolí patrí veterník žltuškovitý, deväťsil biely, slezinovka striedavolistá, podbeľ liečivý, deväťsil lekársky alebo veternica hájna. Vzácnejšie tu môžete na skalkách tiež naraziť na ľaliu zlatohlavú. Z ďalších významnejších taxónov tu ešte rastie roztrúsene zubačka deväťlistá.
Saint-Georges-sur-Meuse

Obyvateľstvo

Saint-Georges-sur-Meuse má približne 6 558 obyvateľov (2010).
Aéropole Science Park

Aéropole Science Park je belgický podnikateľský inkubátor a vedecký park, nachádzajúci sa v najväčšom meste Valónskeho regiónu a treťom najväčšom meste Belgicka v meste Charleroi. V blízkosti parku sa nachádza letisko Charleroi Brusel-Juh, múzeum výtvarného umenia Musée des beaux-arts Charleroi a múzeum politika a humanistu Julesa Destréeho.
Archignat

Poloha

Archignat má rozlohu 24,35 km². Najvyšší bod je položený 567 m n. m. a najnižší bod 329 m n. m.

Obyvateľstvo

Archignat má 351 obyvateľov (2009).
Graf vývoja obyvateľstva:
Zdroje: INSEE
Dopravník

Unášavé dopravníky

Tento typ dopravníka je charakteristický tým, že prenášaný materiál je uložený na pohybujúcej sa funkčnej časti, ktorá ho unáša na miesto určenia. Rozlišuje sa niekoľko typov:

Hrnúce dopravníky

Ich charakteristickým znakom je, že svojimi funkčnými časťami hrnú pred sebou dopravovaný materiál v dopravnej dráhe. Materiál pritom môže do určitej miery rýchlosťou zaostávať za funkčnou časťou. Existuje niekoľko základných typov:

Závitovkové dopravníky

Pohyb materiálu v tomto type dopravníka prebieha po závitovke s rôznym, i kombinovaným stúpaním. Sú určené na dopravu jemného, drobno zrnitého, nelepivého, sypkého materiálu, prípadne krátkorezaných steblových materiálov. Pracujú v rovine vodorovnej, sklonenej a výnimočne vo zvislom smere. Ich prednosťou je jednoduchá konštrukcia a spoľahlivá prevádzka, nevýhodou poškodzovanie materiálu a separácia zmesí. Vstup a výstup materiálu môže byť na viacerých miestach konštrukcie alebo priebežný.

Špirálové dopravníky

Sú určené na dopravu jemných a ľahkých materiálov pri nutnosti dopravy v oblúkoch a na veľké vzdialenosti (až do 100 m na jednu pohonnú jednotku).
Hlavnou výhodou ohybných špirálových dopravníkov je možnosť používať na dopravnej trase oblúky. Polomery oblúkov sú navrhnuté pre jednotlivé priemery dopravníkov optimálnym spôsobom tak, aby bol zachovaný hlavný princíp, t. j. vystredenie bezosovej špirály dopravovaným materiálom. Na jednej trase je možné používať i niekoľko oblúkov v závislosti od fyzikálnych vlastností dopravovaného materiálu.
Na celej dopravnej trase nie sú medziložiská, čo umožňuje dopravovať materiál v celom priereze pri výkone o cca 70 % väčšom než je výkon klasických závitovkových dopravníkov s hriadeľom a medziložiskami pri porovnateľných parametroch.

Reťazové dopravníky

Slúžia na prachotesnú dopravu sypkých a kusových materiálov prostredníctvom nekonečnej reťaze s dopravnými diskmi, pohybujúcej sa v uzatvorenom priestore. Používajú sa na vodorovnú a šikmú dopravu do sklonu 20°.
Výhodou je prachotesnosť, nízka hlučnosť, nízke nároky na prevádzku a údržbu, vysoká spoľahlivosť a jednoduchá montáž. Napínanie reťaze sa rieši napínacím reťazovým kolesom uloženým v ložiskách s napínacími skrutkami. Vpádový otvor je na strane napínacieho kolesa. Rýchlosť reťaze sa pohybuje do 0,5 m/s. Podobnú konštrukciu majú aj lanové dopravníky.
Pirey

Poloha

Obec má rozlohu 6,67 km². Najvyšší bod je položený 370 m n. m. a najnižší bod 260 m n. m.

Obyvateľstvo

Počet obyvateľov obce je 1 891 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cherval

Poloha

Obec má rozlohu 18,71 km². Najvyšší bod je položený 183 m n. m. a najnižší bod 93 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE